Diari Oficial de la Generalitat Valenciana


Sumari del DOGV 3921, del 19-01-2001 (2001/342)

CORRECCIÓ d'errades de l'Ordre de 30 de novembre de 2000, de la Conselleria de Benestar Social, per la qual es regulen i es convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent a l'any 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3921

Data del DOGV
:   19-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/342


Data del document
:   08-01-2001

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * adopció
    * associació
    * ajuda pública
    * fundació
    * suport econòmic

CORRECCIÓ d'errades de l'Ordre de 30 de novembre de 2000, de la Conselleria de Benestar Social, per la qual es regulen i es convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent a l'any 2001. [2001/M342]
  
Mitjançant l'Ordre de 30 de novembre del 2000, de la Conselleria de Benestar Social, publicada en el Diari Oficial de la Generalitat Valenciana número 3.897, de 14 de desembre de 2000, es regulen i es convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent a l'any 2001.
  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que les administracions públiques podran rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.
  
Advertits determinades errades en el text publicat de l'Ordre de 30 de novembre de 2000, de la Conselleria de Benestar Social, escau realitzar la seua rectificació en aplicació de la normativa ressenyada.
  
Per tot això, en virtut de les competències que em són atribuïdes en els articles 35 i 44 de la Llei 5/1983, de 30 de novembre, de Govern Valencià, i en el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social
  
ORDENE
  
Corregir en l'Ordre de 30 de novembre del 2000, de la Conselleria de Benestar Social, per la qual es regulen i es convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent a l'any 2001, les errades que a continuació s'indiquen:
  
- Article 2
  
On diu:
  
"Ajudes per al pagament de salaris i Seguretat Social dels professionals que, depenent directament de l'entitat, intervenen en els distints programes i serveis previstos en la Llei 5/97, per la qual es regula el sistema de Serveis Socials de la Generalitat Valenciana, quan la seua definició i contingut siga de promoció de l'adopció.";
  
Ha de dir:
  
"1. Ajudes per al pagament de salaris i Seguretat Social dels professionals que, depenent directament de l'entitat, intervenen en els distints programes i serveis previstos en la Llei 5/97, per la qual es regula el sistema de Serveis Socials de la Generalitat Valenciana, quan la seua definició i contingut siga de promoció de l'adopció."
  
- Article 4, apartat 1
  
On diu:
  
"Els programes iniciats en exercicis anteriors respecte dels quals, per part de la Direcció General de Família, Menor i Adopcions, s'estime que siga convenient la seua continuïtat.";
  
Ha de dir:
  
"a) Els programes iniciats en exercicis anteriors respecte dels quals, per part de la Direcció General de la Família, Menor i Adopcions, s'estime que siga convenient la seua continuïtat."
  
- Article 5, apartat 2
  
On diu:
  
"Es realitzarà una memòria de l'exercici anterior, de cada programa o servei per al qual se sol·licita subvenció. En el cas que l'entitat considerara que cal presentar una memòria més extensa podrà presentar-se en document a banda, omplint, no obstant això, l'apartat de la sol·licitud a què fa referència aquest punt.";
  
Ha de dir:
  
"b) Es realitzarà una memòria de l'exercici anterior, de cada programa o servei per al qual se sol·licita subvenció. En el cas que l'entitat considerara que cal presentar una memòria més extensa podrà presentar-se en document a banda, omplint, no obstant això, l'apartat de la sol·licitud a què fa referència aquest punt."
  
- Article 6, apartat 1
  
On diu:
  
"El major pressupost que l'entitat de mediació d'adopció internacional dedica als programes i serveis subvencionats per la Conselleria de Benestar Social, amb relació al pressupost general d'aquella.";
  
Ha de dir:
  
"b) El major pressupost que l'entitat de mediació d'adopció internacional dedica als programes i serveis subvencionats per la Conselleria de Benestar Social, amb relació al pressupost general d'aquella."
  
- Article 6, apartat 2; lletra b) despeses en concepte de personal, b2
  
On diu:
  
"b.2. El concepte salaris podrà incloure les despeses de seguretat social, tant per part del treballador com de l'empresa, dietes de desplaçament, així com qualsevol altre concepte que siga inclòs en la nòmina per l'entitat.";
  
Ha de dir:
  
"b.2. El concepte salaris podrà incloure les despeses de seguretat social així com qualsevol altre concepte que siga inclòs en la nòmina i que córrega a càrrec de l'entitat."
  
- TÍTOL II, Procediment
  
On diu:
  
"Capítol II, Iniciació del procediment";
  
Ha de dir:
  
"Capítol I, Iniciació del procediment"
  
- Article 12, obligacions
  
On diu:
  
"Les entitats de mediació d'adopció internacional hauran de complir les següents obligacions:";
  
Ha de dir:
  
"1. Les entitats de mediació d'adopció internacional hauran de complir les següents obligacions:"
  
- Article 12, obligacions
  
On diu:
  
"i) Col·laborar amb la Generalitat Valenciana, en l'àmbit del programa subvencionat, en polítiques integrals, amb la finalitat d'afavorir la coordinació i integració dels centres, serveis i programes subvencionats en el camp de la família, menor o l'adopció.";
  
Ha de dir:
  
"i) Col·laborar amb la Generalitat Valenciana, en l'àmbit del programa subvencionat, en polítiques integrals, amb la finalitat d'afavorir la coordinació i integració dels serveis i programes subvencionats en el camp de la família, menor o l'adopció."
  
- Article 12, obligacions
  
On diu:
  
"Presentar en la Direcció Territorial de Benestar Social corresponent, abans del 28 de febrer de l'any 2002, una memòria de desenvolupament dels programes o serveis subvencionats.";
  
Ha de dir:
  
"II) Presentar en la Direcció Territorial de Benestar Social corresponent, abans del 28 de febrer de l'any 2002, una memòria de desenvolupament dels programes o serveis subvencionats."
  
- Disposició final segona
  
Se suprimeix la lletra b) Els serveis específicament acadèmics dels centres, i queda redactada del següent mode:
  
"Queden expressament exclosos de les ajudes regulades en aquesta ordre els conceptes següents:
  
a) Les quotes a associacions o federacions.
  
b) Els programes o serveis que s'ajusten a programes propis d'altres organismes, sense perjuí de la necessària col·laboració per al cas de matèries concurrents.
  
c) Els programes o serveis que ja siguen subvencionats, en tot o en part i per al mateix objecte, per una altra direcció general de la mateixa Conselleria de Benestar Social.
  
d) Els corresponents a altres exercicis econòmics."
  
València, 8 de gener de 2001
  
El conseller de Benestar Social,
  
RAFAEL BLASCO CASTANY